松坂桃李

松坂桃李係日本男演員同模特兒。佢涉足電視劇、電影、配音同舞台劇。

演藝經歷
2008年佢讀大學時受朋友鼓勵參加日本流行雜誌《FINEBOYS》徵選模特兒成為冠軍，成為雜誌嘅專屬模特兒而出道。同時簽約經理人公司TOP COAT，並入讀經理人公司旗下嘅藝人培訓班「Artist★Artist」成為第8期學生。
2009年參與朝日電視台「超級戰隊系列」第33部特攝作品試鏡，被揀中成為《武侍戰隊》嘅主角「真劍紅」志葉丈瑠，正式作為演員出道。
2011年憑電影《我們無法改變世界》，《那時的生命》首度獲得電影新演員獎項。
2012年初次參演NHK晨間電視劇《小梅醫生》，並憑劇中飾演女主角嘅老公，人氣急升。同年憑初主演電影《使者》獲得第25回日刊體育電影大獎・石原裕次郎賞新人獎、第36回日本電影金像獎新演員獎、第22回日本電影影評大獎最佳男主角獎。
2014年首次參演大河劇《軍師官兵衛》，飾演黑田官兵衛嘅仔黒田長政。
2018年至2019年度憑電影《孤狼之血》囊括日本電影界多個最佳男配角獎項，包括拎到第42屆日本電影學院獎最佳男配角，第40回橫濱電影節最佳男配角，第61回藍絲帶獎賞最佳男配角，第28回東京體育電影大獎最佳男配角，第92回電影旬報十佳獎最佳男配角，第14回大阪電影節最佳男配角。
2020年憑電影《新聞記者》拎到第43屆日本電影學院獎最佳男主角獎。

個人同家庭
松坂桃李係左優。
出身自日本神奈川縣茅崎市,，家庭成員有爸爸、媽媽、一個大兩歲嘅家姐，一個小三歲嘅妹妹。佢爸爸喺大學教心理學，而媽媽喺大學醫務室工作。
2012年接受TBS《情熱大陸》訪問時，提到個名「桃李」係爸爸幫佢改，靈感出自中國西漢時期著名史學家司馬遷所撰寫嘅《史記·李將軍列傳》中嘅名句「桃李不言 下自成蹊」。呢句諺語原意係指桃樹同李樹唔招引人，但因佢有花同埋果實，啲人係佢下面經常走來走去就行出一條小路，用來比喻為人品德高尚正直，唔使自我宣言，就受到人哋嘅尊重同埋敬仰。
松坂桃李喺大學時期就開始演藝活動，佢決定休學兩年畀自己了解吓係唔係適合當演員，後來因為繁忙嘅工作而決定從大學退學，俾爸爸媽媽極力反對，佢後來回憶話呢個係「佢一生中最大嘅決定」，但佢覺得無遺憾。
2020年12月10號，宣佈同女演員戶田惠梨香結婚。

興趣
松坂桃李喺出名嘅宅男，鍾意漫畫同打電子遊戲。佢係《ONE PIECE》同《男兒當入樽》嘅忠實擁躉，佢話過自己喺睇《男兒當入樽》所以先喺初中加入籃球社。
佢係手機遊戲《遊戲王》忠實擁躉，喺無畀錢情況下玩到KING嘅最高等級，又出席網絡玩家聚會，識咗做貨車司機，陪酒小姐等職業嘅玩家，佢對其他人話自己係做自由職業，竟然無網友認出佢係演員。

演出作品

電視
侍戰隊真劍者 - 飾演 志葉丈瑠／真劍紅 
幪面超人DECADE - 飾演 志葉丈瑠／真劍紅
白色榮光2：染血將軍的凱旋 - 飾演 滝沢秀樹
白色榮光2：染血將軍的凱旋SP2011  - 飾演 滝沢秀樹
GOLD - 飾演 早乙女 洸 
克隆寶貝－飾演 菊池 尋 
明日香工業高校－飾演 横山有人 
名偵探柯南 工藤新一密室大推理－飾演 服部平次
怪盗Royale －飾演 神村零 
海賊戰隊豪快者 － 飾演 真劍紅
小梅醫生－飾演 安岡信郎
小梅醫生～不能結婚的男女SP 前・後編－飾演 安岡信郎
名偵探柯南 拍戲現場殺人之謎－飾演 服部平次／冲田總司 
山嶺深處～父與子的日航墜機事故～－飾演 小倉光太郎 
Reverse～警視廳搜查一課Team Z－飾演 江上 亨 
TAKE FIVE～我們能盜取愛嗎－飾演 新美晴登 
花之鎖－飾演 浩一 
段田凜 勞動基準監督官－飾演 南三条 和也
世界奇妙物語2013年秋季特別篇「某一天，炸彈從天而降」－飾演 遠山
Chicken Race－飾演 井口弘樹
軍師官兵衛～NHK大河劇 《第25話至第50話》－飾演 黑田長政
全盲的我當上律師的理由－飾演 大河內健介
警報 刑警×女友×完全惡女－飾演 里見偲
圖書館戰爭 BOOK OF MEMORIES－飾演 手塚慧
視覺探偵日暮旅人
特别篇－飾演 日暮旅人
視覺探偵日暮旅人－飾演 日暮旅人
寬鬆世代又怎樣－飾演 山路一豊
寬鬆世代又怎樣 - 純米吟醸純情編－飾演 山路一豊
笑天家《全151回》－飾演 北村藤吉
謝謝你，在世界角落中找到我－飾演 北條周作
韋駄天～東京奧運故事～NHK大河劇飾演 岩田幸彰
完美世界－飾演 鮎川樹 
微笑的人- 飾演 仁藤俊美
四段不可思議故事~超常懸疑劇SP- 飾演 岸本宏樹 
如果那時吻我的話- 飾演 桃地望
關於此時此地的危機和我的好感度- 飾演 神崎真
BRUSH UP LIFE(2023年1月8日～、日本電視台) - 飾演 田邊勝
我們離婚吧 (離婚しようよ)- 飾演 東海林大志

流動電話傳送劇
命運之人- 早瀨隆太
死亡遊戲樂園 - 德永翔大 
女神的惡作劇〜變成你的我 - 中野秀之/タクミ
我是山岸有何貴幹 - 山路一豊
不能犯 - 宇相吹正

電影
侍戰隊真劍者 銀幕版 天下分け目の戦 - 飾演 志葉丈瑠／真劍紅
侍戰隊真劍者VS轟音者 銀幕BANG!! - 飾演 志葉丈瑠／真劍紅
歸來的侍戰隊真劍者特別幕 - 飾演 志葉丈瑠／真劍紅
天裝戰隊護星者VS真劍者 Epic on 銀幕 - 志葉丈瑠／真劍紅
我們無法改變世界－飾演 本田　充
那時的生命－飾演 松井　新太郎 
麒麟之翼－飾演 青柳　悠人 
Toru和猫－飾演 トオル(主演) 
沉睡赤子心－飾演 三紀彥 
使者－飾演 涉谷步美 
今日開始談戀愛－飾演 椿　京汰 
科學小飛俠－飾演  鷲尾健  
買春，買來了我的春天www - 飾演 晋作
白色榮光FINAL－飾演 瀧澤秀樹 
蒙羅麗莎之瞳－飾演 小笠原悠斗
尋找心樂章－飾演 香坂真一
王牌大騙局－飾演 牧野亘
小菜一碟－飾演 小天
日本最長的一日－飾演 畑中少佐
圖書館戰爭 THE LAST MISSION－飾演 手塚慧
劇場版MOZU－飾演 権藤剛 
人生的約定－飾演 沢井卓也
真田十勇士 -飾演 霧隠才蔵 
如熱水般沸騰的愛－飾演 向井拓海
秘密 (2016年8月6日) －飾演 鈴木克洋 
唱吧！奇蹟！－飾演 JIN 
百合心 －飾演 亮介
她不知道那些鳥的名字－飾演 水島真
不能犯－飾演 宇相吹正
娼年 －飾演 森中領
孤狼之血 －飾演 日岡秀一 
居眠り磐音 -飾演 坂崎磐音 
新聞記者-飾演 杉原拓海 
蜜蜂與遠雷  -飾演 高島明石 
約定的夢幻島 -飾演 謎之男  *喺電影公映當晚解禁嘅充滿謎團角色。
早安甜心歐嗨喲 -飾演 劔樹人
生命的停車場 -飾演 野呂聖二 
孤狼之血 Level 2 -飾演 日岡秀一
空白 -飾演 青柳直人 
流浪之月-飾演 佐伯文 -飾演 天沢聖司 
寄自收容所的愛-飾演 松田研三

舞台劇
銀河英雄傳說－飾演 萊因哈特 
朗讀「宮沢賢治が伝えること 」
彩之國莎士比亞系列第11彈「亨利四世」－飾演 亨利四世
真田十勇士－飾演 霧隱才藏 
THE HISTORY BOYS－飾演 Dakin
娼年－飾演 森中領
THE MCGOWAN TRILOGY－飾演 Victor McGowan
彩之國莎士比亞系列第34彈「亨利五世」－飾演 亨利五世

配音
.hack//The Movie－田中　翔/GONDO 
劇場版　科學小飛俠你好
胡桃鉗子－ 弗里茨／弗朗茨
BUMP OF CHICKEN〝WILLPOLIS2014"劇場版－ 森
柏靈頓熊 - 柏靈頓熊
勇者鬥惡龍 Heroes - 艾克特
死亡筆記 續篇 決戰新世界 - 金色死神
柏靈頓熊2 - 柏靈頓熊
HELLO WORLD  - カタガキナオミ
再会 - 西加奈子原著小說有聲書，誦讀擔當
魔物獵人 - 獵人

記錄片 
情熱大陸 - 松坂桃李篇
情熱大陸800回紀念特別企劃 - 我們生於1988 
終戰70年記錄片企劃 -請告訴我們有關戰爭的事
達人達 SWITCH「松坂桃李×奥山由之」
松坂桃李 遙遠的絲路之旅

旁白 
輝く女 - 堀北真希篇
宝塚トップ伝説～熱狂100年～
ROBOT FIGHTER 
人生規劃 U-29
兩小時參拜伊勢神宮的究極指南
貓咪檔案 - 人人和貓貓之特別篇「在鐮倉居住的養老老師和小圓」(2018年3月3日、NHK）
東京重生
伊藤美誠 再生の旅（2021年7月17日，NHK総合1) 
國王跳 - 花樣滑冰男孩（2022年1月30日，NHK総合1)

得獎

TOP COAT事務所官方網頁

日本男演員
類:日本模特兒
類:男模特兒